Η εταιρεία **Rover**, (Coventry) χρησιμοποιήσε αρχικά το όνομα "John Kemp Starley, Rover Safety Bicycle", οταν το 1886 πρωτοστάτησε στην δημιουργία ενός μοντέρνου ποδηλάτου,  λίγο αργότερα, το 1902 κατασκευάσθηκε η πρώτη μοτοσυκλέτα της Rover, η Imperial Rover Motor Cycle με 2,25 PS.  Μόλις 2 χρόνια αργώτερα, το **1904** ξεκίνησε η κατασκευή οχημάτων. Το **Rover Eight**, (1904-12) ένα μικρό ανοιχτό διθέσιο όχημα (8 PS, 530 kg βάρος, περίπου 40 km/h) με κινητήρα μπροστά και κίνηση πίσω,  απέδειξε έμπρακτα το 1907 την αξιοπιστία του, διανύοντας την διαδρομή από το Coventry στην Κωνσταντινούπολη, μια για την εποχή τεράστια απόσταση, μεγαλύτερη απο 2.000 μίλια. Οι περιπετειώδεις οδηγοί του ιστορικού αυτού Rover Eight, Robert Jefferson & Robert Weallas ήταν οι πρώτοι που κατάφεραν να διασχίσουν την Ευρώπη με αυτοκίνητο. 

  

**Ιστορικά δεδομένα**

Η εξέλιξη της Rover ανά τις δεκαετίες
-------------------------------------

Με τις ζηλευτές τους επιδόσεις, τα τετρακύλινδρα και εξακύλινδρα οχήματα της Rover είχαν την φήμη ποιοτικών κατασκευών υπερπολυτελείας.  Το 1948, ένα χρόνο από την μεταφορά της έδρας της εταιρείας απο τις βομβαρδισμένες εγκαταστάσεις του Coventry, στις καινούργιες του **Solihull**, παρουσιάσθηκε η αρχική σειρά Land Rover, με ένα όχημα για αγρότες και κτηνοτρόφους της δύσκολης μεταπολεμικής εποχής, με επισυναπτόμενη τετρακίνηση. Μετά το 1945, ο χάλυβας ήταν στις αυτοκινητοβιομηχανίες δυσέυρετος, διαθέσιμος μόνο σε αυτές που κάνανε εξαγωγές. Για το λόγο αυτό, το αμάξωμα αυτού του ευέλικτου τετρακίνητου οχήματος, του **Land Rover**, κατασκευάστηκε από φύλλα αλουμινίου, πάνω σε χαλύβδινο πλαίσιο. Στο επόμενο χρονικό διάστημα γνώρισε μεγάλη επιτυχία, και έγινε το πιό δημοφιλές όχημα της Rover. Σχεδιαστικά το αμάξωμα του οχήματος, -με τον ιδιαίτερο τρόπο της κατασκευαστικής του δομής, αποβλέπει σε μια άλλη κατηγορία πελατών, θέλοντας να τονίσει την αυξημένη του ανθεκτικότητά, αλλά ταυτόχρονα το χαμηλό κόστος συντήρησης και επισκευής του.  
Το 1946 η κυβέρνηση παρότρηνε την βρετανική αυτοκινητοβιομηχανία, να ενδιαφερθεί για την εξέλιξη και κατασκευή προσιτών εξαγώγιμων μοντέλων, αλλά μέχρι τότε η Rover ήταν γνωστή μόνο για τα υπερπολυτελή αυτοκινήτα της. Από αυτή την άποψη, η πρώτη σειρά του Land Rover ήταν ένα πείραμα, στην έκβαση του οποίου η ίδια η διοίκηση της Rover δεν ήταν και τόσο σίγουρη. Τελικά το πνεύμα του μινιμαλισμού ήταν αυτό που έβγαλε μεταπολεμικά την Rover από την κρίση.  Λίγα χρόνια αργώτερα το **Range Rover** (1970-94) ξανάφερε πίσω στην Rover με τις επιδόσεις του (V8 κινητήρα, 3528 cm³, 135 bhp, 160 km/h περίπου) την αίγλη της παλιάς καλής εποχής.

Το 1956 παρουσιάσθηκε το πειραματικό όχημα με το όνομα Rover-Turbo-Coupe P3. 

Rover 10 (1927–47)

Rover 16 (1926–40 & 1945-48)

Rover P3 (1948-49)

Rover P4 (1949-64)

Rover P5 (1959-67) & P5B (1968-73)

Το Rover με τον εσωτερικό κωδικό σειράς P5, (1958-73) όπως και η ακόλουθη σειρά P6, (1963-77) είναι έργο του γνωστού μηχανολόγου σχεδιαστή μηχανικού, **David Bache**, (1925–94) ο οποίος αυξάνοντας τις δεδομένες αναλογίες ύψους & πλάτους του P4, χάρισε μία διακριτική νότα στο P5. Το επίτευγμα του David Bache, -με την παραμονή του στην Rover απο το 1954 μέχρι το 1981, ήταν η δημιουργία της μοντέρνας "γραμμής" στα οχήματα της εταιρείας. Ενδεικτική είναι η παρέμβαση του αρχικά στο Land Rover Series IΙ & ΙIΙ, Rover P6, **Range Rover**, (1970-94) αλλα και Rover SD 1. 

Η σειρά Rover P6 (1963-77) ήταν η έκτη και τελευταία από τα μεταπολεμικά μοντέλα της Rover που μπήκε στην παραγωγή. Το όχημα παρουσιάσθηκε αρχικά σαν **Rover 2000**, είχε έναν φρεσκοσχεδιασμένο τετρακύλινδρο κινητήρα, (1978 cm³) με 104 bhp, αλλά και με διπλά καρμπυρατέρ και 124 bhp. (Rover 2000 TC) Το Rover P6 σχεδιάστηκε έτσι ώστε να υπάρχει χώρος ακόμη και για ένα V8 κινητήρα. Είχε ένα χειροκίνητο κιβώτιο 4 ταχυτήτων, τέσσερα δισκόφρενα και ανάρτηση απαιτήσεων, πίσω μία **De Dion**, και μπροστά δυπλά ψαλίδια με σπειροειδή ελατήρια. 

Το καπό και το πορτμπαγκάζ ήταν κατασκευασμένα από κράμα αλουμινίου, ενώ το υπόλοιπο αμάξωμα είχε ειδική προστασία για την σκουριά. Το Rover 2000 είχε όλα τα χαρακτηριστικά ασφαλείας της εποχής του, προαιρετικά εξοπλισμένο με ζώνες ασφαλείας σε όλα τα καθίσματα, και το εσωτερικό του ήταν σχεδιασμένο με γνώμονα την παθητική ασφάλεια. Η κολόνα του τιμονιού, αποροφούσε ένα μεγάλο τμήμα της κρουστικής ενέργεια σε περίπτωση τρακαρίσματος. Το 3500 και το 2000 TC απέκτησαν πίνακα οργάνων με στρογγυλά όργανα, ενώ σε όλα τα μεταγενέστερα μοντέλα η μπαταρία βρισκόταν πλέον στο πορτμπαγκάζ. Μετά απο περίπου 100.000 Rover 2000, παρουσιάστηκε το **Rover 3500**. (1968-77). Είχε έναν V8 κινητήρα, (3528 cm³) με την τεχνολογία της **Buick**, (General Motors) ο οποίος χρησιμοποιήθηκε στο Rover 3½ λίτρων, (P5) τρία χρόνο πριν, και δύο μετά στο Range Rover. Το Rover 3500 είχε ένα αυτόματο κιβώτιο ταχυτήτων 3 σχέσεων της Borg-Warner, ενώ αργότερα στο Rover 3500 S είχε ένα χειροκίνητο κιβώτιο 4 ταχυτήτων, που του επέτρεπε μια τελική ταχύτητα περίπου στα 190 km/h την ώρα, ήταν δηλαδή από τα γρηγορότερα οχήματα της εποχής του στην Μεγάλη Βρετανία.

Παραπομπές
----------

1. ↑
2. ↑
3. ↑
4. ↑  Günther Zink, **Oldtimer Katalog** Nr. 33, Heel Verlag Königswinter 2019, σελίδα 388,& ISBN 9783958438712
5. ↑
6. ↑  auto motor und sport Edition - **75 Jahre Land Rover**, Motor Presse Stuttgart 2023, σελίδα 17-19, ISBN 978-3613321274
7. ↑  Bernd Polster & Phil Patton, **AUTODESIGN INTERNATIONAL**, σελίδα 96, DUMONT Κολωνία 2010, ISBN 978-3-8321-9215-0
8. ↑  auto motor und sport Edition - **Range Rover**, Motor Presse Stuttgart 2023, σελίδα 6-15, ISBN 978-3613321274
9. ↑  Roger Gloor, **NACHKRIEGSWAGEN, Personenautos 1945-1960**, Originalausgabe: Hallwag Verlag Bern und Stuttgart 1980, -Lizenzausgabe für den Benedikt Taschen Verlag, 1994, σελίδες 305-307, ISBN 3444102631
10. ↑  Christoph Reifenrath, **AUTOMOBILE DESIGN**, Econ Verlag Düsseldorf 1993, Σελίδες 153-154, ISBN 3430176700
11. ↑  Roger Gloor, **PERSONENWAGEN DER 60ER JAHRE**, Originalausgabe: Hallwag Verlag Bern und Stuttgart 1984, -Lizenzausgabe für den Benedikt Taschen Verlag, 1994, Σελίδες 318-319, ISBN 3444103077
12. ↑  Roger Gloor, **PERSONENWAGEN DER 70ER JAHRE**, MotorVerlag Stuttgart, 1. Auflage 2005, Σελίδa 328-330, ISBN 3-613-02440-3

Εξωτερικοί σύνδεσμοι
--------------------

* Πολυμέσα σχετικά με το θέμα  Rover Company στο Wikimedia Commons